নিউটাউনে নাবালিকার অর্ধনগ্ন দেহ উদ্ধার, ধর্ষণ করে খুন?

কলকাতা: নিউটাউনে ঝোপে নাবালিকার অর্ধনগ্ন দেহ উদ্ধার। শুক্রবার সকালে লোহা ব্রিজের কাছে ওই ঘটনায় চাঞ্চল্য ছড়ায়। পুলিশ দেহ উদ্ধার করে ময়নাতদন্তে পাঠিয়েছে। ঘটনার তদন্ত শুরু করেছে নিউটাউন থানার পুলিশ। উচ্চস্তরের আধিকারিকরা ঘটনাস্থল পরিদর্শন করেন। এই প্রতিবেদন প্রকাশ করা পর্যন্ত মৃতার পরিচয় জানা যায়নি।

পুলিশ সূত্রে জানা গিয়েছে, আশেপাশের সব থানাকে জানানো হয়েছে। নাবালিকার পরিচয় জানার চেষ্টা চলছে। ওই নাবালিকা সেখানে কী করে এল তা তা জানার চেষ্টা করছে। এলাকার সিসিটিভি খতিয়ে দেখা হচ্ছে।